ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങള്
സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും നല്കിയത് 27.90 കോടിയിലധികം വാക്സിന് ഡോസുകള്
2.58 കോടിയിലധികം ഡോസുകള് സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും പക്കല് ഇനിയും ലഭ്യം
സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് രാജ്യത്തെ പ്രതിരോധ കുത്തിവയ്പു പരിപാടിക്ക് പിന്തുണ നല്കി വരികയാണ്. സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും നേരിട്ട് വാക്സിന് സംഭരിക്കാന് വേണ്ട സഹായങ്ങളും കേന്ദ്ര ഗവണ്മെന്റ് നല്കി വരുന്നു. മഹാമാരി നിയന്ത്രിക്കുന്നതിനും നേരിടുന്നതിനും, അഞ്ച് ബിന്ദുക്കളിലൂന്നി പ്രവര്ത്തിക്കുന്ന കേന്ദ്ര ഗവണ്മെന്റിന്റെ തന്ത്രങ്ങളില് പ്രധാനം പ്രതിരോധ കുത്തിവയ്പാണ്. .
ഉദാരവല്ക്കരിച്ചതും ത്വരിതഗതിയിലുള്ളതുമായ കോവിഡ്-19 പ്രതിരോധ കുത്തിവയ്പ്പിന്റെ മൂന്നാം ഘട്ടം 2021 മെയ് ഒന്നിന് ആരംഭിച്ചു. ഈ ഘട്ടത്തില് എല്ലാ മാസവും കേന്ദ്ര മരുന്നു ലബോറട്ടറി അംഗീകാരമുള്ള വാക്സിനുകളുടെ 50% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാന ഗവണ്മെന്റുകള്ക്ക് സൗജന്യമായി നല്കുന്നത് തുടരും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 27.9 കോടിയിലധികം വാക്സിന് ഡോസുകള്  സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കുമായി കൈമാറിയിട്ടുണ്ട്.
ഇതില് പാഴായതുള്പ്പടെ 25,32,65,825 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
2.58 കോടിയിലധികം  കോവിഡ് വാക്സിന് ഡോസുകള് സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കല് ഇപ്പോഴും ലഭ്യമാണ്.
അധികമായി 19,95,770 ഡോസ് വാക്സിന് വരുന്ന മൂന്നു ദിവസത്തിനുള്ളില് സംസ്ഥാനങ്ങള്ക്കും കേന്ദ്ര ഭരണപ്രദേശങ്ങള്ക്കും ലഭ്യമാക്കും.
(
റെയില്വേ മന്ത്രാലയം
ചരക്ക് നീക്കം പരിഷ്കരിക്കുന്നതിനായി ചരക്കുനീക്ക വ്യവസായ തലവൻമാരുമായി റെയിൽവേ മന്ത്രിയുടെ മാരത്തൺ ചർച്ച
ന്യൂഡൽഹി , മെയ് 1, 2020
ഇന്ത്യൻ റെയിൽവേയുടെ ചരക്കുനീക്കം പരിഷ്കരിക്കുന്നതിനുള്ള വഴികളും മാർഗങ്ങളും ആലോചിക്കുന്നതിനായി കേന്ദ്ര റെയിൽവേ മന്ത്രി ശ്രീ പീയൂഷ് ഗോയൽ
ചരക്കുനീക്ക വ്യവസായത്തിലെ പ്രമുഖരും ഇടപാടുകാരുമായും യോഗം ചേർന്നു. മൂന്ന് മണിക്കൂറോളം നീണ്ടുനിന്ന മാരത്തൺ ചർച്ചയിൽ ചരക്ക് നീക്കങ്ങൾ കൂടുതൽ കാര്യക്ഷമവും ലാഭകരവുമാക്കുന്നതിനുള്ള നയപരമായ ഇടപെടലുകളെക്കുറിച്ച് നിരവധി നിർദ്ദേശങ്ങൾ ഉയർന്നു.
കോവിഡ് പ്രതിസന്ധി ഘട്ടത്തിൽ റെയിൽവേ നിർവഹിക്കുന്ന പ്രധാന പങ്ക് ഉയർത്തിക്കാട്ടിക്കൊണ്ട് മന്ത്രി പറഞ്ഞു: "ഈ ഘട്ടത്തിൽ അത്യാവശ്യ സാധനങ്ങളുടെ സുഗമമായ നീക്കത്തിലൂടെ റെയിൽവേ രാജ്യത്തിന്റെ ജീവരേഖയായി മാറി .ഇപ്പോൾ ലഭ്യമായ സമയം കൊണ്ട് ദീർഘകാലമായി മുടങ്ങിയിട്ടുള്ള പ്രധാന ലൈനുകളിലേക്കുള്ള ബന്ധം വർദ്ധിപ്പിക്കൽ പോലുള്ള പ്രവൃത്തികൾ പൂർത്തിയാക്കുവാനും
ദീർഘകാലമായി നടത്താൻ കഴിയാതിരുന്ന അറ്റകുറ്റപ്പണികൾ നടത്താനും , കേടുപാടുകൾ നീക്കുകയും പൊളിഞ്ഞ പാലങ്ങൾ നന്നാക്കാനും നിലവിലുള്ള അടിസ്ഥാനസൗകര്യങ്ങളും മെച്ചപ്പെടുത്തുവാനും ഉപയോഗിക്കുന്നു’’.
റെയിൽവേ ബോർഡ് ചെയർമാനും ഉന്നത ഉദ്യോഗസ്ഥരും ചരക്കുകടത്തു വ്യവസായത്തിലെ പ്രമുഖരും പങ്കെടുത്ത യോഗത്തിൽ നിരവധി ക്രിയാത്മകമായ നിർദ്ദേശങ്ങൾ ഉയർന്നു.
നിശ്ചിത സമയ പരിധിയിലുള്ള വിതരണ സംവിധാനത്തിലേക്ക് മാറുക, ചരക്കുകടത്തു പങ്കാളികൾക്ക് ഇൻഷുറൻസ് സംവിധാനം ഏർപ്പെടുത്തുക, ചരക്ക് കടത്തു നിരക്കുകളും ചെലവുകളും നീതിയുക്തമാക്കുക, ടെർമിനലുകളിലും തുറമുഖങ്ങളിലും കയറ്റിറക്ക് കാര്യക്ഷമത ഘട്ടം ഘട്ടമായി മെച്ചപ്പെടുത്തുക തുടങ്ങിയവയാണ് പ്രധാനപ്പെട്ടവ.
“സ്റ്റോപ്പില്ലാത്ത അതിവേഗ ട്രെയിനുകൾ, മികച്ച സിഗ്നലിംഗ് സംവിധാനങ്ങൾ,ഷെഡ്യുൾ ചെയ്ത മികച്ച സമയബന്ധിത ചരക്കു ട്രെയിനുകൾ, മികച്ച സാമ്പത്തിക അവസരങ്ങൾ എന്നിവ വേണമെന്നും മൊത്തം ചരക്ക് കടത്തു ഗതാഗത ലക്ഷ്യം ഇരട്ടിയാക്കി 2.5 ബില്യൺ ടണ്ണായി മാറ്റുന്നതിനും നിർദേശങ്ങൾ സഹായിക്കുമെന്നും വ്യവസായ രംഗത്ത് നിന്നുള്ള നിർദേശങ്ങളെ സ്വാഗതം ചെയ്തുകൊണ്ട്ശ്രീ ഗോയൽ പറഞ്ഞു.
P
(
പ്രധാനമന്ത്രിയുടെ ഓഫീസ്
പ്രധാനമന്ത്രി എല്ലാവർക്കും ഓണാശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി എല്ലാവർക്കും ഓണാശംസകൾ നേർന്നു.
എക്സ് പോസ്റ്റുകളിൽ പ്രധാനമന്ത്രി പറഞ്ഞു :
“ഏവർക്കും ഓണാശംസകൾ! നിങ്ങളുടെ ജീവിതത്തിൽ നല്ല ആരോഗ്യം, സമാനതകളില്ലാത്ത സന്തോഷം, അപാരമായ സമൃദ്ധി എന്നിവ വർഷിക്കട്ടെ. കഴിഞ്ഞ കുറേ വർഷങ്ങളായി ഓണം ഒരു ആഗോള ഉത്സവമായി മാറി, അത് കേരളത്തിന്റെ ഊർജ്ജസ്വലമായ സംസ്കാരത്തെ മനോഹരമായി പ്രദർശിപ്പിക്കുന്നു.”
Onam greetings to everyone! May your lives be showered with good health, unparalleled joy and immense prosperity. Over the last many years, Onam has become a global festival and it beautifully showcases the vibrant culture of Kerala.
— Narendra Modi  August 29, 2023
ഏവർക്കും ഓണാശംസകൾ! നിങ്ങളുടെ ജീവിതത്തിൽ നല്ല ആരോഗ്യം, സമാനതകളില്ലാത്ത സന്തോഷം, അപാരമായ സമൃദ്ധി എന്നിവ വർഷിക്കട്ടെ. കഴിഞ്ഞ കുറേ വർഷങ്ങളായി ഓണം ഒരു ആഗോള ഉത്സവമായി മാറി, അത് കേരളത്തിന്റെ ഊർജ്ജസ്വലമായ സംസ്കാരത്തെ മനോഹരമായി പ്രദർശിപ്പിക്കുന്നു.
— Narendra Modi  August 29, 2023
പ്രധാനമന്ത്രിയുടെ ഓഫീസ്
ബ്രസീലിയയിൽ നടന്ന 11-ാമത് ബ്രിക്സ് ഉച്ചകോടിയിൽ ബ്രിക്സ് ബിസിനസ് കൗൺസിലും ന്യൂ ഡെവലപ്മെന്റ് ബാങ്കുമായുള്ള നേതാക്കളുടെ സംവാദത്തിൽ പ്രധാനമന്ത്രിയുടെ പരാമർശങ്ങൾ
ബഹുമാനപ്പെട്ട ചെയർമാൻ,
ശ്രേഷ്ഠരേ ,
ബ്രിക്സ് ബിസിനസ് കൗൺസിലിലെയും ന്യൂ ഡെവലപ്മെന്റ് ബാങ്കിലെയും അംഗങ്ങളേ ,
ഈ ചർച്ചയിൽ പങ്കെടുക്കുന്നതിൽ ഞാൻ സന്തുഷ്ടനാണ്.
ഈ രണ്ട് സംവിധാനങ്ങളും ഉപയോഗപ്രദമായ പ്ലാറ്റ്ഫോമുകളാണ്
ബ്രിക്സ് രാജ്യങ്ങൾ തമ്മിലുള്ള പ്രായോഗിക സഹകരണത്തിന് ഞാൻ നന്ദി പറയുന്നു
ബ്രിക്സ് രാജ്യങ്ങൾ ലോകത്തിന്റെ സാമ്പത്തിക വളർച്ചയുടെ പ്രതീക്ഷയുടെ കിരണമാണ്. നമ്മുടെ ബിസിനസ്സിന്റെ നവീകരണവും കഠിനാധ്വാനവുമാണ് നമ്മുടെ ഊർജ്ജത്തിന്റെ ഉറവിടം.
രണ്ടാമതായി, അഞ്ച് രാജ്യങ്ങളിലായി നിരവധി അഗ്രോ-ടെക് സ്റ്റാർട്ടപ്പുകൾ ഉയർന്നുവന്നിട്ടുണ്ട്. അനുഭവങ്ങൾ പങ്കുവെക്കുന്നതിനും നമ്മുടെ വലിയ വിപണികൾ പ്രയോജനപ്പെടുത്തുന്നതിനും അവരുടെ നെറ്റ്വർക്ക് ഉപയോഗപ്രദമാകും. കൃഷിയിൽ സാങ്കേതികവിദ്യയുടെയും ഡാറ്റാ അനലിറ്റിക്കൽ ഉപകരണങ്ങളുടെയും ഉപയോഗവും ഈ സ്റ്റാർട്ടപ്പുകൾ വഴി പ്രോത്സാഹിപ്പിക്കും.
മൂന്നാമതായി, സാർവത്രിക ആരോഗ്യ പരിരക്ഷ നേരിടുന്ന വെല്ലുവിളികൾ നേരിടാൻ, ഡിജിറ്റൽ ആരോഗ്യ ആപ്ലിക്കേഷനുകളുടെ ഉപയോഗത്തിൽ ഇന്ത്യയിൽ ഒരു ഹാക്കത്തോൺ സംഘടിപ്പിക്കുന്നത് കൗൺസിൽ പരിഗണിച്ചേക്കാം.
നാലാമതായി, ചെറുകിട, ഇടത്തരം വ്യവസായങ്ങൾക്കായുള്ള ഒരു വർക്കിംഗ് ഗ്രൂപ്പ് മികച്ച പ്രവർത്തനങ്ങളുടെ കൈമാറ്റം സുഗമമാക്കും.
BRICS പേ, ക്രെഡിറ്റ് റേറ്റിംഗ് ഏജൻസി, റീഇൻഷുറൻസ് പൂൾ, സീഡ് ബാങ്ക് തുടങ്ങിയ വിഷയങ്ങളിലെ ആദ്യകാല പുരോഗതിയിൽ നിന്ന് BRICS ബിസിനസ്സ് സമൂഹത്തിന് പ്രായോഗിക പിന്തുണയുടെ വലിയ പ്രയോജനം ലഭിക്കും.
ന്യൂ ഡെവലപ്മെന്റ് ബാങ്കും ബ്രിക്സ് ബിസിനസ് കൗൺസിലും തമ്മിലുള്ള പങ്കാളിത്ത കരാർ ഇരു സ്ഥാപനങ്ങൾക്കും ഉപയോഗപ്രദമാകും.
നമ്മുടെ സമ്പദ്വ്യവസ്ഥയ്ക്ക് വലിയ സാമ്പത്തിക സഹായം ആവശ്യമാണ്. പുതിയ വികസന ബാങ്കിന് ഈ മേഖലയിൽ വിലപ്പെട്ട പിന്തുണ നൽകാൻ കഴിയുമെന്ന് ഞാൻ വിശ്വസിക്കുന്നു.
എൻഡിബിയുടെ പ്രോജക്ട് തയ്യാറാക്കൽ ഫണ്ട് ആരംഭിച്ചതിനെ ഞാൻ സ്വാഗതം ചെയ്യുന്നു.
എൻഡിബിയുടെ പോർട്ട്ഫോളിയോയിൽ സ്വകാര്യ മേഖലയിലെ പ്രോജക്ടുകളുടെ സാന്നിധ്യം ബാങ്കിന്റെ സാന്നിധ്യം വർദ്ധിപ്പിക്കും.
സുഹൃത്തുക്കളേ ,
ഡിസാസ്റ്റർ റസിലന്റ് ഇൻഫ്രാസ്ട്രക്ചർ സംരംഭത്തിനായുള്ള സഖ്യത്തിൽ ചേരാൻ ഞാൻ ബ്രിക്സ് രാജ്യങ്ങളോടും എൻഡിബിയോടും അഭ്യർത്ഥിക്കുന്നു.
ഡിസാസ്റ്റർ റിസിലന്റ് ഇൻഫ്രാസ്ട്രക്ചറിനുള്ള മാർഗനിർദേശ തത്വങ്ങൾ സൃഷ്ടിക്കുന്നതിൽ എൻഡിബിയുമായി ചേർന്ന് പ്രവർത്തിക്കുന്നതിൽ ഇന്ത്യ സന്തുഷ്ടരാണ്.
ഇന്ത്യയിൽ എൻഡിബിയുടെ റീജിയണൽ ഓഫീസ് സ്ഥാപിക്കുന്നതിനുള്ള പ്രവർത്തനങ്ങൾ ഉടൻ പൂർത്തിയാക്കണമെന്ന് ഞാൻ അഭ്യർത്ഥിക്കുന്നു. ഇത് നമ്മുടെ മുൻഗണനാ മേഖലകളിലെ പദ്ധതികൾക്ക് ഉത്തേജനം നൽകും.
സുഹൃത്തുക്കളേ ,
ഇന്ത്യയിലെ വർധിച്ചുവരുന്ന നിക്ഷേപ അവസരങ്ങളും നവീകരണത്തിന്റെ ഇക്കോ സംവിധാനവും നിങ്ങൾക്ക് പരിചിതമാണ്.
2022 ഓടെ ഒരു പുതിയ ഇന്ത്യ കെട്ടിപ്പടുക്കാനും ഇന്ത്യയുടെ വികസന യാത്രയുടെ ഭാഗമാകാനും ഞാൻ നിങ്ങളെ എല്ലാവരെയും ക്ഷണിക്കുന്നു.
ശ്രേഷ്ഠരെ, സുഹൃത്തുക്കളെ,
കൗൺസിലിന്റെയും എൻഡിബിയുടെയും പൂർണ സഹകരണത്തോടെ മാത്രമേ ബ്രിക്സ് സാമ്പത്തിക സഹകരണം ശക്തിപ്പെടുത്താനുള്ള നമ്മുടെ സ്വപ്നം സാക്ഷാത്കരിക്കാനാകൂ എന്ന് പറഞ്ഞുകൊണ്ട് ഞാൻ ഉപസംഹരിക്കുന്നു.
ഈ ലക്ഷ്യത്തിനായുള്ള നിങ്ങളുടെ ശ്രമങ്ങളിൽ ഇന്ത്യ നിങ്ങളോടൊപ്പമുണ്ട്.
വളരെയധികം നന്ദി .
--ND--
(Visitor Counter : 49
പ്രത്യേക സേവനങ്ങളും ഫീച്ചറുകളും
സംസ്ഥാനത്തിന് കേന്ദ്രാവിഷ്കൃത പദ്ധതികൾക്കായി മതിയായ സഹായം കേന്ദ്രം നൽകുന്നു : കേന്ദ്രമന്ത്രി ഭഗവന്ത് ഖുബാ
സംസ്ഥാനത്തിന് പ്രധാനമന്ത്രി ആവാസ് യോജന ഉൾപ്പടെയുള്ള കേന്ദ്രാവിഷ്കൃത പദ്ധതികൾക്കായി മതിയായ സഹായം കേന്ദ്രം നൽകുന്നുണ്ടെന്ന് കേന്ദ്ര രാസവസ്തു, രാസവള, നവ , പുനരുപയോഗ ഊർജ സഹമന്ത്രി ശ്രീ ഭഗവന്ത് ഖുബാ പറഞ്ഞു. ആലപ്പുഴ ജില്ലയിൽ കേന്ദ്രാവിഷ്കൃത പദ്ധതികളുടെ നടത്തിപ്പ് അവലോകനം ചെയ്യുകയായിരുന്നു മന്ത്രി. മാവേലിക്കര ലോക്സഭാ മണ്ഡലത്തിൽ നടക്കുന്ന വിവിധ വികസന പദ്ധതികളും അദ്ദേഹം അവലോകനം ചെയ്തു.
ആലപ്പുഴ ജില്ലാ കളക്ടർ ശ്രീ വി ആർ കൃഷ്ണ തേജ ഐഎഎസുമായും വിവിധ കേന്ദ്രാവിഷ്കൃത പദ്ധതികൾ നടപ്പാക്കുന്ന ഗവണ്മെന്റ് വകുപ്പുകളിലെ ഉദ്യോഗസ്ഥരുമായും കേന്ദ്ര മന്ത്രി ചർച്ച ചെയ്തു.
--NS--
(Visitor Counter : 65
പ്രധാനമന്ത്രിയുടെ ഓഫീസ്
ഇതിഹാസ ബംഗാളി നടൻ സൗമിത്ര ചാറ്റർജിയുടെ നിര്യാണത്തിൽ പ്രധാനമന്ത്രി അനുശോചിച്ചു
ഇതിഹാസ ബംഗാളി നടൻ സൗമിത്ര ചാറ്റർജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
"ശ്രീ. സൗമിത്ര ചാറ്റർജിയുടെ നിര്യാണം ലോക സിനിമയ്ക്കും ഇന്ത്യയുടെയും ബംഗാളിന്റെയും സംസ്കാരിക ജീവിതത്തിനും കനത്ത നഷ്ടമാണ്. തൻറെ സൃഷ്ടികളിലൂടെ അദ്ദേഹം ബംഗാളി ഭാവുകത്വങ്ങൾ, വികാരങ്ങൾ, ധർമ്മ ചിന്തകൾ എന്നിവയുടെ മൂർത്തീഭാവമായി. അദ്ദേഹത്തിൻറെ വിയോഗം വേദനിപ്പിക്കുന്നു. അദ്ദേഹത്തിൻറെ കുടുംബത്തിനും ആരാധകർക്കും അനുശോചനങ്ങൾ. ഓം ശാന്തി", പ്രധാനമന്ത്രി പറഞ്ഞു
പ്രധാനമന്ത്രിയുടെ ഓഫീസ്
കർണാടക രാജ്യോത്സവത്തിൽ പ്രധാനമന്ത്രി കർണാടകയിലെ ജനങ്ങൾക്ക് ആശംസകൾ നേർന്നു
കർണാടക രാജ്യോത്സവത്തിൽ പ്രധാനമന്ത്രി ശ്രീ നരേന്ദ്ര മോദി കർണാടകയിലെ ജനങ്ങൾക്ക് ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
"കർണാടക രാജ്യോത്സവത്തിന്റെ പ്രത്യേക അവസരത്തിൽ ആശംസകൾ നവീനതയോടുള്ള ജനങ്ങളുടെ അത്യുത്സാഹം കാരണം കർണാടക ഒരു പ്രത്യേക വ്യക്തിമുദ്ര പതിപ്പിച്ചു. മികച്ച ഗവേഷണത്തിലും സംരംഭങ്ങളിലും സംസ്ഥാനം മുൻപന്തിയിലാണ്. വരും കാലങ്ങളിൽ കർണാടക വിജയത്തിന്റെ പുതിയ ഉയരങ്ങൾ കൈവരിക്കട്ടെ ."
(
പ്രധാനമന്ത്രിയുടെ ഓഫീസ്
ടേബിൾ ടെന്നീസ് ചാമ്പ്യൻ വിശ്വ ദീനദയാലന്റെ നിര്യാണത്തിൽ പ്രധാനമന്ത്രി അനുശോചിച്ചു
ടേബിൾ ടെന്നീസ് ചാമ്പ്യൻ വിശ്വ ദീനദയാലന്റെ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. വിശ്വ ദീനദയാലൻ സഹകളിക്കാരുടെ പ്രശംസ പിടിച്ചുപറ്റിയെന്നും നിരവധി മത്സരങ്ങളിൽ തന്റേതായ വ്യക്തിമുദ്ര പതിപ്പിച്ചിട്ടുണ്ടെന്നും ശ്രീ മോദി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ടേബിൾ ടെന്നീസ് ചാമ്പ്യൻ വിശ്വ ദീനദയാലന്റെ വിയോഗം ഞെട്ടലും ദു:ഖവും ഉളവാക്കുന്നു. സഹകളിക്കാരുടെ പ്രശംസ പിടിച്ചുപറ്റിയ അദ്ദേഹം നിരവധി മത്സരങ്ങളിൽ വിശിഷ്ടമായ പ്രകടനം കാഴ്ച്ച വയ്ക്കുകയും ചെയ്തു. ഈ ദുരന്തവേളയിൽ എന്റെ ചിന്തകൾ അദ്ദേഹത്തിന്റെ കുടുംബാംഗങ്ങളോടും സുഹൃത്തുക്കളോടും കൂടെയാണ്. ഓം ശാന്തി."
വാണിജ്യ വ്യവസായ മന്ത്രാലയം
കൂടുതൽ ഊർജ്ജസ്വലവും ശക്തവുമായ പങ്കാളിത്തത്തിനായി ഇന്ത്യയും സ്വീഡനും യോജിച്ച് പ്രവർത്തിക്കണമെന്ന് ശ്രീ പീയൂഷ് ഗോയൽ
(കൂടുതൽ ഊർജ്ജസ്വലവും ശക്തവുമായ പങ്കാളിത്തത്തിനായി ഇന്ത്യയും സ്വീഡനും യോജിച്ച് പ്രവർത്തിക്കണമെന്ന്കേന്ദ്ര വാണിജ്യ വ്യവസായ മന്ത്രി ശ്രീ പീയൂഷ് ഗോയൽ പറഞ്ഞു. ഇന്ത്യ–സ്വീഡൻ സ്ട്രാറ്റജിക് ബിസിനസ് പാർട്ണർഷിപ്പ് സിഇഒ ഫോറത്തിൽ സംസാരിക്കുകയായിരുന്നു അദ്ദേഹം.
2020 വെല്ലുവിളികൾ നിറഞ്ഞ വർഷമാണ്. എന്നാൽ ഈ പ്രതിസന്ധിയെ അവസരങ്ങളാക്കി മാറ്റണം. സിഇഒ ഫോറം, ഇന്ത്യ-സ്വീഡൻ സ്ട്രാറ്റജിക് ബിസിനസ് പാർട്ണർഷിപ്പ് എല്ലാ തലത്തിലും സൗഹൃദം വികസിപ്പിക്കാനും സ്വീഡനെ ഇന്ത്യയുടെ വളരുന്ന സമ്പദ്വ്യവസ്ഥയുടെ ഒരു പ്രധാന ഭാഗമാക്കാനും സഹായിക്കുമെന്ന് തനിക്ക് ഉറപ്പുണ്ടെന്ന് അദ്ദേഹം പറഞ്ഞു.
135 കോടി ജനങ്ങളുള്ള ഇന്ത്യ ലോകത്തിലെ ഏറ്റവും വലിയ ബിസിനസ് അവസരങ്ങളാണ് നൽകുന്നതെന്ന് മന്ത്രി പറഞ്ഞു. സ്വീഡനും യൂറോപ്യൻ യൂണിയനും താരിഫ് ഇതര തടസ്സങ്ങളും നിയന്ത്രണങ്ങളും നീക്കി അതിന്റെ വാതായനങ്ങൾ കുറച്ചുകൂടി വിശാലമാക്കുമെന്ന് പ്രതീക്ഷിക്കുന്നതായി ശ്രീ ഗോയൽ പറഞ്ഞു. അങ്ങനെയെങ്കിൽ വ്യാപാരത്തിലും വാണിജ്യ വികസനത്തിലും ഇരുവശത്തും വർധനയുണ്ടാകും.
ശാസ്ത്ര സാങ്കേതിക മന്ത്രാലയം
അണുബാധയുള്ള ശ്വസന സ്രവങ്ങള് സുരക്ഷിതമായി കൈകാര്യം ചെയ്യാന് സൂപ്പര് അബ്സോര്ബന്റ് കണ്ടെത്തി ശ്രീ ചിത്ര ഇന്സ്റ്റിറ്റ്യൂട്ട് ശാസ്ത്രജ്ഞര്
ഈ സംവിധാനത്തിന് 'ചിത്ര അക്രിലോസോര്ബ് സെക്രീഷന് സോളിഡിഫിക്കേഷന് സിസ്റ്റം' എന്നു പേരിട്ടു
കേന്ദ്ര സര്ക്കാരിന്റെ ശാസ്ത്ര സാങ്കേതിക വകുപ്പിന് കീഴില് പ്രവര്ത്തിക്കുന്ന സ്വയംഭരണാധികാരമുള്ള ശ്രീചിത്ര തിരുനാള് ഇന്സ്റ്റിറ്റ്യൂട്ട് ഫോര് മെഡിക്കല് സയന്സസ് ആന്റ് ടെക്നോളജിയിലെ  ശാസ്ത്രജ്ഞര് ശ്വസനേന്ദ്രിയ സംബന്ധവും അല്ലാതെയുമുള്ള ശരീര സ്രവങ്ങളെ കട്ടിയാക്കാനും അണുബാധ തടയാനുമായി വളരെ ഫലപ്രദമായി രൂപപ്പെടുത്തിയെടുക്കാന് കഴിയുന്ന സംവിധാനം  വികസിപ്പിച്ചു
ശ്രീചിത്ര ഇന്സ്റ്റിറ്റ്യൂട്ടിലെ ബയോ മെഡിക്കല് ടെക്നോളജി വിഭാഗത്തിന് കീഴിലുള്ള ബയോ മെറ്റീരിയല് സയന്സ് ആന്റ് ടെക്നോളജിയിലെ ഡോ. എസ്. മഞ്ജു, ഡോ. മനോജ് കോമത്ത് എന്നിവരാണ് 'ചിത്ര അക്രിലോസോര്ബ് സെക്രീഷന് സോളിഡിഫിക്കേഷന് സിസ്റ്റം' എന്ന് പേരിട്ടിരിക്കുന്ന സൂപ്പര് അബ്സോര്ബന്റ് കണ്ടുപിടിച്ചത്. ശ്വസനേന്ദ്രിയ സംബന്ധവും അല്ലാതെയുമുള്ള ശരീര സ്രവങ്ങളെ കട്ടിയാക്കാനും അണുബാധ തടയാനുമായി വളരെ ഫലപ്രദമാണ് ഈ സംവിധാനമെന്ന് ഇവര് അഭിപ്രായപ്പെട്ടു.
''രോഗിയില് നിന്ന് രോഗ കാരണമാകുന്ന സ്രവങ്ങളെ സുരക്ഷിതമായി നീക്കം ചെയ്യുക എന്നത് വളരെ പ്രധാനപ്പെട്ട കാര്യമാണ്. അണുബാധ നീക്കം ചെയ്യുന്ന വസ്തു അടങ്ങിയ സൂപ്പര് അബ്സോര്ബന്റ് ജെല് രോഗി അപകടാവസ്ഥയിലാകം മുമ്പ് സുരക്ഷിതമായി സ്രവങ്ങളെ വലിച്ചെടുക്കാനും അണുബാധ ഇല്ലാതാക്കാനും വളരെ ഫലപ്രദമാണ്'' - ശാസ്ത്ര സാങ്കേതിക വകുപ്പ് സെക്രട്ടറി പ്രൊഫ. അശുതോഷ് ശര്മ പറഞ്ഞു.
അക്രിലോസോര്ബിന് സ്രവങ്ങളെ അതിന്റെ ഖരരൂപത്തിലുള്ളതിനേക്കാള് 20 മടങ്ങ് അധികമായി വലിച്ചെടുക്കാനും അണുബാധ ഇല്ലാതാക്കാനും ശുദ്ധീകരിക്കാനും കഴിയും. വലിച്ചെടുക്കുന്ന വസ്തുവില് അടങ്ങിയിരിക്കുന്ന ഘടകങ്ങള്  സ്രവങ്ങളെ കട്ടിയാക്കുകയും തല്സ്ഥാനത്ത് ഉറപ്പിക്കുകയും ചെയ്യും. ഇത് സ്രവങ്ങള് മറ്റ് ഭാഗങ്ങളിലേക്ക് പടരുന്നത് തടയുകയും അണുബാധ ഇല്ലാതാക്കുകയും ചെയ്യുന്നു.
രോഗികളില് നിന്ന് നീക്കം ചെയ്യുന്ന സ്രവങ്ങള് സംസ്കരിക്കുക എന്നത് എല്ലാ ആശുപത്രികളും നേരിടുന്ന വലിയ പ്രശ്നമാണ്. കോവിഡ് 19 പോലെയുള്ള സാംക്രമിക രോഗം ബാധിച്ചവരില് നിന്നുള്ള സ്രവങ്ങളാകുമ്പോള് കൂടുതല് ശ്രദ്ധ ആവശ്യമാണ്. ഇത്തരത്തിലുള്ള സ്രവങ്ങള് ശേഖരിക്കുകയും സംസ്കരിക്കുകയും ചെയ്യുക എന്നത് നഴ്സിംഗ്- ക്ലീനിംഗ് ജീവനക്കാര്ക്ക് ശ്രമകരവും അപകടകരവുമായ ജോലിയാണ്.
(
പ്രത്യേക സേവനങ്ങളും ഫീച്ചറുകളും
താത്കാലിക തസ്തികകളിലേക്ക് അപേക്ഷകൾ ക്ഷണിച്ചു
തിരുവനന്തപുരം 15 മെയ് 2023
തിരുവനന്തപുരം പള്ളിപ്പുറം സിആർപിഎഫ് ഗ്രൂപ്പ് സെന്ററിലെ മോണ്ടിസോറി സ്കൂളിൽ അധ്യാപിക, ആയ തുടങ്ങിയ തസ്തികകളിലേക്ക് അപേക്ഷ ക്ഷണിച്ചു. പതിനൊന്ന് മാസത്തേക്ക്  താത്കാലിക കോൺട്രാക്ട് വ്യവസ്ഥയിലായിരിക്കും നിയമനം. 2023 മെയ് 29 ന് രാവിലെ 10 മണിക്കാണ് അഭിമുഖം. അപേക്ഷകൾ 2023 മെയ് 20 ന് മുമ്പായി DIGP, GC,CRPF,Pallipuram, Thiruvananthapuram, Pin- 695316 എന്ന മേൽവിലാസത്തിൽ തപാലിൽ അയയ്ക്കണം. “Application for the Post of Nursery / KG Teacher and Ayah in CRPF, Montessori School,Pallipuram “ എന്ന് അപേക്ഷ കവറിന് മുകളിൽ എഴുതിയിരിക്കണം. വിദ്യാഭ്യാസ യോഗ്യത, പ്രവൃത്തി പരിചയം, ആധാർ, എന്നിവയുടെ സാക്ഷ്യപ്പെടുത്തിയ പകർപ്പുകൾ മൊബൈൽ നമ്പർ തുടങ്ങിയവ ഉൾപ്പെടെ അപേക്ഷയോടോപ്പം സമർപ്പിക്കണം.
NS
(Visitor Counter : 97
റെയില്വേ മന്ത്രാലയം
ഇന്ത്യൻ റെയിൽവേ, ആവശ്യാനുസരണം ട്രെയിനുകൾ ഓടിക്കുന്നത് തുടരും
ന്യൂഡൽഹി, ഏപ്രിൽ 09, 2021
നിലവിൽ ഇന്ത്യൻ റെയിൽവേ പ്രതിദിനം ശരാശരി 1402 സ്പെഷ്യൽ ട്രെയിൻ സർവീസുകൾ നടത്തുന്നുണ്ട്. ആകെ 5381 സബർബൻ ട്രെയിൻ സർവീസുകളും, 830 പാസഞ്ചർ ട്രെയിൻ സർവീസുകളും കൂടി പ്രവർത്തിക്കുന്നുണ്ട്. ഇതിനുപുറമെ, യാത്രക്കാർ കൂടുതലുള്ള മേഖലകളിൽ 28 പ്രത്യേക ട്രെയിനുകൾ ക്ലോൺ സർവീസായി സേവനമനുഷ്ഠിക്കുന്നു.
ഇതുകൂടാതെ 2021 ഏപ്രിൽ-മെയ് മാസങ്ങളിൽ തിരക്ക് ഒഴിവാക്കുന്നതിന് സെൻട്രൽ റെയിൽവേയിൽ 58 ട്രെയിനുകളും , പശ്ചിമ റയിൽവേയിൽ 60 ട്രെയിനുകളും  ഓടുന്നുണ്ട്.
2020-21 സാമ്പത്തിക വർഷത്തിൽ ഇന്ത്യൻ റെയിൽവേ എക്കാലത്തെയും ഉയർന്ന ചരക്കുനീക്കം -1232.64 ദശലക്ഷം ടൺ - നടത്തി. ഇന്ത്യൻ റെയിൽവേയുടെ ചരക്ക് വരുമാനം 2020-21 സാമ്പത്തിക വർഷത്തിൽ ഏകദേശം 1,17,386 കോടി രൂപയാണ്. 2019-20 സാമ്പത്തിക വർഷത്തിൽ ഇത് 1,13,897 കോടി ആയിരുന്നു. ഇന്ത്യൻ റെയിൽവേ ചരക്ക് ട്രെയിനുകളുടെ വേഗത കഴിഞ്ഞ വർഷം, മണിക്കൂറിൽ 24 കിലോമീറ്റർ എന്നതിൽനിന്ന് 44 കിലോമീറ്ററായി ഉയർത്തിയിട്ടുണ്ട്
(Visitor Counter : 176
പ്രത്യേക സേവനങ്ങളും ഫീച്ചറുകളും
പി എം കിസാൻ നിധി : ആധാർ - അക്കൗണ്ട് ബന്ധിപ്പിക്കൽ തപാൽ വകുപ്പ് വഴി ചെയ്യാം
തിരുവനന്തപുരം : ഫെബ്രുവരി 9, 2023
പ്രധാൻമന്ത്രി കിസാൻ സമ്മാൻ നിധി യോജനയുടെ ആനുകൂല്യം ലഭിക്കുന്നതിന് തപാൽ വകുപ്പ് വഴി ബാങ്ക് അക്കൗണ്ട് ആധാറുമായി ബന്ധിപ്പിക്കാം. പദ്ധതിയുടെ ഈ മാസത്തെ ഗഡു ലഭിക്കുന്നതിന് ഫെബ്രുവരി 15 -ന് മുൻപായി കർഷകർ ആധാറുമായി ബാങ്ക് അക്കൗണ്ട് ബന്ധിപ്പിക്കണമെന്നാണ് കേന്ദ്ര നിർദേശം. സംസ്ഥാനത്ത് മൊത്തം 3.8 ലക്ഷം കർഷകരാണ് ആധാർ ബന്ധിപ്പിക്കാനുള്ളത്. ഇതിനായി കാർഷിക വകുപ്പും തപാൽ വകുപ്പും ചേർന്ന് ക്യാമ്പുകളും പോസ്റ്റ് ഓഫീസുകളിൽ അക്കൗണ്ട് ആരംഭിക്കുന്നതിനും ആധാറുമായി ബന്ധിപ്പിക്കുന്നതിനും സൗകര്യം ഒരുക്കും. പോസ്റ്റ്മാൻ / പോസ്റ്റ് ഓഫീസുകളിൽ ഉള്ള മൊബൈൽ ഫോണും ബയോമെട്രിക് സ്കാനറും ഉപയോഗിച്ച് അൽപസമയത്തിനുള്ളിൽ അക്കൗണ്ട് തുറക്കാനും ആധാറുമായി ബന്ധിപ്പിക്കാനും സാധിക്കും.
2018 ലാണ് പി എം കിസാൻ സമ്മാൻ നിധി ആരംഭിച്ചത്. ഇതിലൂടെ പ്രതിവർഷം മൂന്ന് ഗഡുക്കളായി കർഷകർക്ക് 6,000 രൂപ വീതം നൽകുന്നു. ഇതുവരെ പദ്ധതിയിലൂടെ 12 ഗഡുക്കൾ വിതരണം ചെയ്തു.
-ND-
(Visitor Counter : 217
പ്രധാനമന്ത്രിയുടെ ഓഫീസ്
പ്രധാനമന്ത്രി ആവാസ് യോജന ഗുണഭോക്താവായ എൻ. സുബ്ബുലക്ഷ്മിയുടെ കത്ത് പ്രധാനമന്ത്രി പങ്കിട്ടു
പ്രധാനമന്ത്രി ആവാസ് യോജനയ്ക്ക് കീഴിൽ വീട് ലഭിച്ചതിൽ സന്തോഷം പ്രകടിപ്പിച്ച എൻ. സുബ്ബുലക്ഷ്മിയുടെ ഹൃദയസ്പർശിയായ ഒരു കത്ത് പ്രധാനമന്ത്രി ശ്രീ നരേന്ദ്ര മോദി പങ്കിട്ടു. പ്രസാർ ഭാരതി മുൻ ബോർഡ് അംഗം സി ആർ കേശവനുമായി ന്യൂഡൽഹിയിലെ വസതിയിൽ കൂടിക്കാഴ്ച നടത്തിയതായി ശ്രീ മോദി അറിയിച്ചു. ശ്രീ കേശവൻ എൻ.സുബ്ബുലക്ഷ്മിയുടെ ഒരു കത്ത് പ്രധാനമന്ത്രിക്ക് പങ്കുവച്ചു.
മധുരയിലെ സി ആർ കേശവന്റെ വീട്ടിൽ പാചകക്കാരിയായി ജോലി ചെയ്യുന്ന ശ്രീമതി സുബ്ബുലക്ഷ്മി തന്റെ വീടിന്റെ ചിത്രങ്ങൾ പങ്കുവെക്കുകയും അവളുടെ നന്ദിയും , ആശിസ്സും അറിയിക്കുകയും ചെയ്തു.
പ്രധാനമന്ത്രി ട്വീറ്റ് ചെയ്തു;
“ഇന്ന് ഞാൻ സി.ആർ. കേശവനെ കണ്ടുമുട്ടി, അദ്ദേഹത്തിന്റെ വീട്ടിൽ പാചകക്കാരിയായി ജോലി ചെയ്യുന്ന എൻ. സുബ്ബുലക്ഷ്മി ജിയിൽ നിന്നുള്ള വളരെ ഹൃദയസ്പർശിയായ ഒരു കത്ത് പങ്കിട്ടു. മധുരയിൽ നിന്നുള്ള എൻ. സുബ്ബുലക്ഷ്മി ജിക്ക് സാമ്പത്തിക പ്രശ്നങ്ങൾ ഉൾപ്പെടെ നിരവധി വെല്ലുവിളികൾ നേരിടേണ്ടിവന്നു. പ്രധാനമന്ത്രി ആവാസ് യോജനയ്ക്ക് കീഴിൽ അവർ വീടിനായി അപേക്ഷിച്ചു.
"എങ്ങനെയാണ് ഈ വീട് തനിക്ക് സ്വന്തമായതെന്നും അത് തന്റെ ജീവിതത്തിൽ ബഹുമാനവും അന്തസ്സും കൊണ്ടുവന്നതെങ്ങനെയെന്നും എൻ. സുബ്ബുലക്ഷ്മി ജി തന്റെ കത്തിൽ പങ്കുവെച്ചു. അവൾ തന്റെ വീടിന്റെ ചിത്രങ്ങൾ പങ്കുവെക്കുകയും അവളുടെ നന്ദിയും ആശിസ്സും അറിയിക്കുകയും ചെയ്തു. ഇതുപോലുള്ള അനുഗ്രഹങ്ങളാണ് വലിയ ശക്തിയുടെ ഉറവിടം.
“എൻ. സുബ്ബുലക്ഷ്മി ജിയെപ്പോലെ, പ്രധാനമന്ത്രി ആവാസ് യോജന കാരണം ജീവിതം മാറ്റിമറിച്ച നിരവധി ആളുകളുണ്ട്. ഒരു വീട് അവരുടെ ജീവിതത്തിൽ ഗുണപരമായ വ്യത്യാസം കൊണ്ടുവന്നു. സ്ത്രീ ശാക്തീകരണത്തിനും ഈ പദ്ധതി മുൻപന്തിയിലാണ്."
ധനകാര്യ മന്ത്രാലയം
കേന്ദ്ര പരോക്ഷനികുതി കസ്റ്റംസ് ബോർഡ് , സി.ജി.എസ്.ടി., കസ്റ്റംസ് ഓഫീസുകളിൽ ഇ-ഓഫീസ് ഉപയോഗിക്കാൻ ആരംഭിച്ചു
(ന്യൂഡൽഹി, ജൂൺ 15, 2020
ഇന്ത്യയിലുടനീളമുള്ള 500 കേന്ദ്ര ചരക്കു സേവന നികുതി , കസ്റ്റംസ് ഓഫീസുകളിലും ഇ-ഓഫീസ് ആപ്ലിക്കേഷൻ ഉപയോഗിക്കുന്നതിന്റെ ഉദ്ഘാടനം കേന്ദ്ര പരോക്ഷനികുതി കസ്റ്റംസ് ബോർഡ്  ചെയർമാൻ ശ്രീ എം. അജിത് കുമാർ നിർവ്വഹിച്ചു. സി.ബി.ഐ.സി.യുടെ 800 ഓളം മുതിർന്ന ഉദ്യോഗസ്ഥരുടെ നേരിട്ടല്ലാതെയുള്ള സാന്നിധ്യത്തിൽ ആയിരുന്നു ഇ-ഓഫീസ് ആപ്ലിക്കേഷൻ ആരംഭിച്ചത്. നാഷണൽ ഇൻഫോർമാറ്റിക്സ് സെന്റർ  ഡയറക്ടർ ജനറൽ ഡോ നീത വർമ്മയും പങ്കെടുത്തു.
50,000 ത്തിലധികം ഉദ്യോഗസ്ഥർ ഈ ആപ്ലിക്കേഷൻ ഉപയോഗിക്കുന്നതോടെ ആഭ്യന്തര ഓഫീസ് നടപടിക്രമങ്ങൾ ഓട്ടോമേറ്റ് ചെയ്യുന്ന ഏറ്റവും വലിയ സർക്കാർ വകുപ്പുകളിൽ ഒന്നായി സി.ബി.ഐ.സി. മാറും.
മനുഷ്യപ്രയത്നം ഉപയോഗിച്ചും കടലാസ്സ് അധിഷ്ഠിതമായും ഉള്ള ഫയലുകളുടെ കൈകാര്യം ചെയ്യൽ രീതി അടിസ്ഥാനമാക്കിയുള്ള ആഭ്യന്തര ഓഫീസ് നടപടിക്രമങ്ങളിൽ അടിസ്ഥാനപരമായ മാറ്റമാണ് ഇ-ഓഫീസ് ആരംഭം.
‘മുഖമില്ലാത്ത, സമ്പർക്കമില്ലാത്ത, കടലാസ് രഹിത’ പരോക്ഷനികുതി ഭരണം എന്ന ആശയം നടപ്പാക്കുന്നതിനായി സാങ്കേതികവിദ്യയുടെ സഹായത്തോടെ സി.ബി.ഐ.സി. സ്വീകരിച്ച നടപടിയാണ് ഇ-ഓഫീസ്.
അഡ്മിനിസ്ട്രേറ്റീവ് റിഫോംസ് ആൻഡ് പബ്ലിക് ഗ്രീവൻസസ്  പിന്തുണയോടെ എൻ.ഐ.സി. ആണ് ഇ-ഓഫീസ് ആപ്ലിക്കേഷൻ വികസിപ്പിച്ചത്. ഇ-ഓഫീസ് ആപ്ലിക്കേഷന്റെ പ്രധാന മൊഡ്യൂളായ ഇ-ഫയൽ, ഫയലുമായി ബന്ധപ്പെട്ട ജോലികൾ ഓൺ-ലൈൻ ആയാണ് ചെയ്യുന്നത്. തപാൽ സ്വീകരിച്ച് രേഖപ്പെടുത്തുന്നതിൽ നിന്നും ആരംഭിച്ച് ഒരു ഫയലിൻറെ മുന്നോട്ടുള്ള ചലനവും, കരട് കത്ത് തയ്യാറാക്കലും, അതിനു അംഗീകാരം/ഒപ്പ് നേടലും, ഒപ്പിട്ട കത്തിന്റെ അയക്കലും വരെ ഇതിൽ ഉൾപ്പെടുന്നു.
സി.ജി.എസ്.റ്റി. ഉദ്യോഗസ്ഥരും കസ്റ്റംസ് ഉദ്യോഗസ്ഥരും ദൈനംദിന ജോലികളിൽ ഇ-ഓഫീസ് ഉപയോഗിക്കുന്നതോടെ വേഗത്തിലുള്ള തീരുമാനമെടുക്കൽ, സുതാര്യത, ഉത്തരവാദിത്തബോധം എന്നീ കാര്യങ്ങളെ ഗുണപരമായി സ്വാധീനിക്കുന്ന പരിതസ്ഥിതി സംജാതമാകും. ഒരു ഫയലോ രേഖയോ മാറ്റാനോ, നശിപ്പിക്കാനോ, തിയതി മുന്നോട്ടാക്കാനോ കഴിയാത്തതിനാൽ മെച്ചപ്പെട്ട സുരക്ഷ ഇ-ഓഫീസ് ഉറപ്പാക്കുന്നു. അന്തർനിർമ്മിത നിരീക്ഷണ സംവിധാനം ഉള്ളതിനാൽ ഫയലുകൾ എവിടെയാണെന്ന് മനസ്സിലാക്കാനും പെട്ടെന്നുള്ള ഫയൽ നീക്കവും വേഗത്തിലുള്ള തീരുമാനമെടുക്കലും സാധ്യമാകും.
നാഷണൽ ഇ-ഗവേണൻസ് ഓഫ് ഇന്ത്യയ്ക്ക് കീഴിലുള്ള ഒരു മിഷൻ മോഡ് പ്രോജക്റ്റാണ്  ഇ-ഓഫീസ്.
പ്രധാനമന്ത്രിയുടെ ഓഫീസ്
പ്രധാനമന്ത്രി ഹിമാചൽ പ്രദേശിലെ ജനങ്ങൾക്ക് ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ഹിമാചൽ പ്രദേശിലെ ജനങ്ങൾക്ക് ഹിമാചൽ ദിവസ് ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
“ഹിമാചൽ ദിനത്തോടനുബന്ധിച്ച് ഹിമാചൽ പ്രദേശിലെ എല്ലാ ജനങ്ങൾക്കും അഭിനന്ദനങ്ങൾ. പ്രകൃതി സൗന്ദര്യത്തിനും വിനോദസഞ്ചാരത്തിനും പേരുകേട്ട ഈ സംസ്ഥാനത്തെ ജനങ്ങൾക്ക് എപ്പോഴും ഐശ്വര്യവും സന്തുഷ്ടവുമായ ജീവിതം ഉണ്ടാകട്ടെ എന്ന് ഞാൻ ആശംസിക്കുന്നു.
മന്ത്രിസഭ
2019 ലെ ദാമന് &ദിയുസിവില്കോടതി  ചട്ടം, ദാദ്ര & നാഗര്ഹാവേലി ചട്ടംഎന്നിവ പുറപ്പെടുവിക്കുന്നതിന് മന്ത്രിസഭയുടെ അനുമതി
ഭരണഘടനയുടെ 240-ാം വകുപ്പ് പ്രകാരം2019 ലെ ദാമന് &ദിയുസിവില്കോടതി  ചട്ടം, ദാദ്ര & നാഗര്ഹാവേലി  ചട്ടംഎന്നിവ പുറപ്പെടുവിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗംഅനുമതി നല്കി.
ജൂഡിഷ്യല്സര്വ്വീസില്ഐകരൂപ്യംകൊണ്ടുവരുന്നതിന് ഈ നീക്കംസഹായിക്കും. അപ്പീലുകള് ഫയല് ചെയ്യാന് കക്ഷികള്ക്ക്മുംബൈ വരെയാത്ര ചെയ്യേണ്ട ബുദ്ധിമുട്ട് ഒഴിവാക്കാനും ഇത്സഹായിക്കും. അധികാര പരിധി വര്ദ്ധിപ്പിച്ചത് നീതി നിര്വ്വഹണംവേഗത്തിലാക്കുന്നതോടൊപ്പംകക്ഷികള്ക്ക്വ്യവഹാരത്തിനായികേന്ദ്ര ഭരണ പ്രദേശത്തിന് പുറത്തേയ്ക്ക് പോകുന്നത്ഒഴിവാക്കാനും ഇത്സഹായിക്കും.
(ND/MRD
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
2022 ജൂൺ 1 മുതൽ പഞ്ചസാര കയറ്റുമതി നിയന്ത്രിക്കാൻ കേന്ദ്ര സർക്കാർ തീരുമാനിച്ചു
ന്യൂ ഡൽഹി: മെയ് 25, 2022
2021-22 പഞ്ചസാര സീസണിൽ , ആഭ്യന്തര ലഭ്യതയും വില സ്ഥിരതയും ഉറപ്പാക്കുക ലക്ഷ്യമിട്ട്, പഞ്ചസാര കയറ്റുമതി 100 LMT വരെയായി നിജപ്പെടുത്താൻ ഗവണ്മെന്റ് തീരുമാനിച്ചു. DGFT പുറപ്പെടുവിച്ച ഉത്തരവ് പ്രകാരം, 2022 ജൂൺ 1 മുതൽ 2022 ഒക്ടോബർ 31 വരെ അല്ലെങ്കിൽ ഇനിയൊരു ഉത്തരവ് ഉണ്ടാകുന്നതു വരെ  ഭക്ഷ്യ-പൊതുവിതണ വകുപ്പിന്റെ കീഴിലുള്ള പഞ്ചസാര ഡയറക്ടറേറ്റിന്റെ പ്രത്യേക അനുമതിയോടെ മാത്രം പഞ്ചസാരയുടെ കയറ്റുമതി അനുവദിക്കും. പഞ്ചസാരയുടെ റെക്കോർഡ് കയറ്റുമതിയുടെ വെളിച്ചത്തിലാണ് തീരുമാനം. 2020-21 ലെ പഞ്ചസാര സീസണിൽ 60 LMT എന്ന ലക്ഷ്യം കടന്ന് 70 LMT കയറ്റുമതി ചെയ്തു. നിലവിലെ 2021-22 സീസണിൽ, ഏകദേശം 90 LMT കയറ്റുമതി ചെയ്യുന്നതിനുള്ള കരാറുകൾ ഒപ്പുവച്ചു. ഏകദേശം 82 LMT പഞ്ചസാര മില്ലുകളിൽ നിന്ന് കയറ്റുമതിക്കായി അയച്ചിട്ടുണ്ട്. ഏകദേശം 78 LMT കയറ്റുമതി ചെയ്തു. 2021-22 ലെ നിലവിലെ സീസണിൽ, പഞ്ചസാര കയറ്റുമതി ചരിത്രത്തിലെ ഏറ്റവും ഉയർന്ന നിലയിലാണ്.
പഞ്ചസാര സീസണിന്റെ അവസാനത്തിൽ  പഞ്ചസാരയുടെ ക്ലോസിംഗ് സ്റ്റോക്ക് 60-65 LMT ആയി നിലനിർത്താനാണ് തീരുമാനം. ഇത് 2-3 മാസത്തെ ഗാർഹിക ഉപയോഗത്തിന് ആവശ്യമായ പഞ്ചസാരയാണ് .
ആഭ്യന്തര വിപണിയിൽ പഞ്ചസാരയുടെ വില സ്ഥിരത നിലനിർത്താൻ ഇന്ത്യാ ഗവൺമെന്റ് പ്രതിജ്ഞാബദ്ധമാണ്. കഴിഞ്ഞ 12 മാസമായി പഞ്ചസാരയുടെ വില നിയന്ത്രണവിധേയമാണ്. ഇന്ത്യയിലെ പഞ്ചസാരയുടെ മൊത്തവില ക്വിന്റലിന് ₹ 3150 മുതൽ ₹ 3500 വരെയാണ്. രാജ്യത്തിന്റെ വിവിധ ഭാഗങ്ങളിൽ ചില്ലറ വിൽപ്പന വില ₹ 36 മുതൽ ₹44 വരെയാണ്.
RRTN/SKY
ആഭ്യന്തരകാര്യ മന്ത്രാലയം
സ്വാമിവിവേകാനന്ദന്റെ പുണ്യതിഥി ദിനത്തിൽ അദ്ദേഹത്തിന്ആഭ്യന്തരമന്ത്രി ശ്രീ അമിത്ഷാ ശ്രദ്ധാഞ്ജലി അർപ്പിച്ചു.
(ന്യൂഡൽഹി , ജൂലൈ 04, 2020
ദേശസ്നേഹിയായ സന്യാസിയും,വലിയ ചിന്തകനും ,പ്രഗല്ഭനായ പ്രഭാഷകനുമായിരുന്നു സ്വാമി വിവേകാനന്ദൻ എന്ന് ആഭ്യന്തരമന്ത്രി ശ്രീ അമിത് ഷാ.ഭാരതമണ്ണിൽ ദേശീയബോധം ഊട്ടിയുറപ്പിക്കുക മാത്രമല്ല,ഭാരതസംസ്കാരത്തിന്റെ മൂല്യങ്ങളും ദർശനങ്ങളും കൊണ്ട് ലോകത്തെ മുഴുവൻ സമ്പന്നമാക്കാനും അദ്ദേഹത്തിന് സാധിച്ചിരുന്നതായും ശ്രീ.ഷാ അഭിപ്രായപ്പെട്ടു.സ്വാമിവിവേകാനന്ദന്റെ പുണ്യതിഥി  ദിനമായ ഇന്ന്, അദ്ദേഹത്തിന് ആദരവ് അർപ്പിച്ചുകൊണ്ട് കുറിച്ച ട്വീറ്റിൽ ആഭ്യന്തരമന്ത്രി ഇങ്ങനെ അഭിപ്രായപ്പെട്ടു."വിദ്യാഭ്യാസം,ആഗോളസഹോദര്യം,ആത്മഉണർവ്വ്എന്നിവയെ സംബന്ധിച്ചുള്ള സ്വാമി വിവേകാനന്ദന്റെ ചിന്തകൾക്കുള്ള പ്രാധാന്യം ഇന്നും തുടരുന്നു ".
"ഇന്ത്യൻ യുവതയുടെ കഴിവുകളിൽ സ്വാമിവിവേകാനന്ദന് വലിയ വിശ്വാസം ഉണ്ടായിരുന്നതായി" ആഭ്യന്തര മന്ത്രി അനുസ്മരിച്ചു.വരും കാലത്ത്,രാജ്യത്തെ ശാക്തീകരിക്കാനും,ശരിയായ ദിശ നൽകാനും യുവാക്കൾക്ക് മാത്രമേ കഴിയൂ എന്ന് അദ്ദേഹം വിശ്വസിച്ചു."സ്വാമി വിവേകാനന്ദന്റെ ആശയങ്ങളും ആദർശങ്ങളും, രാജ്യസേവനത്തിനായി ഇന്നും യുവാക്കൾക്ക് പ്രചോദനം പകരുന്നവയാണ്.സ്വാമിവിവേകാന്ദനറെ ചരമവാര്ഷികദിനത്തിൽ അദ്ദേഹത്തിന് മുൻപിൽ ശിരസ്സ് നമിക്കുന്നതായും ആഭ്യന്തര മന്ത്രി പറഞ്ഞു
പ്രധാനമന്ത്രിയുടെ ഓഫീസ്
പ്രധാനമന്ത്രി കുട്ടികൾക്കൊപ്പം രക്ഷാബന്ധൻ ആഘോഷിച്ചു
വിവിധ വിഷയങ്ങളിൽ പ്രധാനമന്ത്രി കുട്ടികളുമായി സംവദിച്ചു
കുട്ടികൾ ചന്ദ്രയാൻ -3 ന്റെ സമീപകാല വിജയത്തെക്കുറിച്ചുള്ള അവരുടെ നല്ല വികാരങ്ങൾ പങ്കുവെക്കുകയും വരാനിരിക്കുന്ന ആദിത്യ എൽ -1 ദൗത്യത്തെക്കുറിച്ചുള്ള ആവേശം പ്രകടിപ്പിക്കുകയും ചെയ്തു.
പ്രധാനമന്ത്രി ശ്രീ നരേന്ദ്ര മോദി ഇന്ന് 7, ലോക് കല്യാൺ മാർഗിൽ കുട്ടികൾക്കൊപ്പം രക്ഷാബന്ധൻ ആഘോഷിച്ചു.
വിവിധ വിഷയങ്ങളിൽ തങ്ങളുമായി സംവദിച്ച പ്രധാനമന്ത്രിക്ക് കുട്ടികൾ രാഖി കെട്ടി. ചന്ദ്രയാൻ-3 ദൗത്യത്തിന്റെ സമീപകാല വിജയത്തെക്കുറിച്ചുള്ള തങ്ങളുടെ നല്ല വികാരങ്ങൾ കുട്ടികൾ പങ്കുവെക്കുകയും വരാനിരിക്കുന്ന ആദിത്യ എൽ-1 ദൗത്യത്തെക്കുറിച്ചുള്ള തങ്ങളുടെ ആവേശം പ്രകടിപ്പിക്കുകയും ചെയ്തു.
ആശയവിനിമയത്തിനിടെ കുട്ടികൾ കവിതകൾ ചൊല്ലുകയും പാട്ടുകൾ പാടുകയും ചെയ്തു. അവരുടെ സംഭാഷണത്തിൽ ആകൃഷ്ടനായ പ്രധാനമന്ത്രി, പൊതുജനങ്ങളുടെ പ്രയോജനത്തിനായി സർക്കാർ പദ്ധതികൾ ഉൾപ്പെടെ വിവിധ വിഷയങ്ങളിൽ കവിതകൾ എഴുതാൻ അവരെ പ്രോത്സാഹിപ്പിച്ചു. സ്വയംപര്യാപ്തതയുടെ പ്രാധാന്യം വിശദീകരിച്ച പ്രധാനമന്ത്രി, ഇന്ത്യയിൽ നിർമ്മിച്ച ഉൽപ്പന്നങ്ങൾ ഉപയോഗിക്കാനും കുട്ടികളെ ഉപദേശിച്ചു.
വിവിധ വിദ്യാർഥികളും അധ്യാപകരും ആഘോഷത്തിൽ പങ്കെടുത്തു. സന്നദ്ധസംഘടനകളുടെ പ്രതിനിധികൾ, വൃന്ദാവനത്തിൽ നിന്നുള്ള വിധവകൾ, മറ്റ് വ്യക്തികൾ എന്നിവരും പങ്കെടുത്തു.
ND
(